O Z N Á M E N I E

Ministerstva školstva, vedy, výskumu a športu Slovenskej republiky
z 12. septembra 2013

o vydaní smernice Ministerstva školstva, vedy výskumu a športu  Slovenskej republiky z 12. septembra 2013 č. 50/2013, ktorou sa určuje postup obvodného úradu v sídle kraja pri potvrdzovaní obce ako školského úradu a pri posudzovaní odborného zabezpečenia činnosti obce a samosprávneho kraja ako školských úradov

	Ministerstvo školstva, vedy, výskumu a športu Slovenskej republiky na zabezpečenie zmien súvisiacich s realizáciou reformy štátnej správy vydáva smernicu, ktorej predmetom je úprava postupu obvodného úradu v sídle kraja  pri potvrdzovaní obce ako školského úradu, postupu pri posudzovaní odborného zabezpečenia činností obce a samosprávneho kraja ako školského úradu, postupu pri určovaní počtu zamestnancov obce a samosprávneho kraja odborne zabezpečujúcich prenesený výkon štátnej správy, na ktorých poskytne štát obci a samosprávnemu kraju finančné prostriedky, postupu pri poskytovaní finančných prostriedkov na úhradu nákladov spojených s preneseným výkonom štátnej správy na obce a na samosprávne kraje podľa § 6 ods. 6 a § 9 ods. 6 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, náplne činností zamestnancov obcí a samosprávnych krajov ako školských úradov odborne zabezpečujúcich úlohy a činnosti v oblasti školstva, mládeže a telesnej kultúry.
Do textu smernice možno nahliadnuť na osobnom úrade, organizačnom odbore Ministerstva školstva, vedy, výskumu a športu Slovenskej republiky. Smernica bude zverejnená vo Zvestiach  Ministerstva školstva, vedy, výskumu a športu Slovenskej republiky a Ministerstva kultúry Slovenskej republiky,  ako aj na internetovej stránke Ministerstva školstva, vedy, výskumu a športu Slovenskej republiky na adrese: http://www.minedu.sk/rezortne-predpisy-vydane-v-roku-2013/
.

	Smernica nadobúda účinnosť 1. októbra 2013.

      
Dušan Čaplovič
 minister školstva, vedy,
výskumu a športu
Slovenskej republiky